 סימן שמא - מי שמתו מוטל לפניו בשבת או בי"ט ודיני האונן. ובו ו' סעיפים:
מקום שנוהגים שכתפים מיוחדים להוציא המת ולאחר שנתעסקו הקרובים בצרכי הקבורה ימסרוהו להם והם יקברוהו משמסרוהו להם מותרים הקרובים בבשר ויין אפי' קודם שהוציאוהו מהבית ששוב אינו מוטל עליהם: {הגה: מקום שנושאין המת מעיר לעיר אם מקום קרוב הוא הוי כאילו מוטל לפניו אבל אם הוא מקום רחוק כגון מהלך שני ימים מותר עד שיבואו לעיר קבורתו (רבינו יונה פ' מי שמתו):}